jkorsvik/nowiki_second_scrape_merged huggingface dataset:
Badminton under sommer-OL

Badminton under sommer-OL. Badminton var med som demonstrasjonssport to ganger før den kom med som olympisk sport; OL 1972 i München og OL 1988 i Seoul. Badminton var med første gang under Sommer-OL 1992 i Barcelona og har siden vært med i alle påfølgende sommerleker. Det har blitt konkurrert om fem olympiske titler i alle OL som sporten har vært med, unntatt debutåret i 1992 da det var fire. Single og double for både damer og herrer har vært med i samtlige OL. Mixeddouble fra og med Sommer-OL 1996 i Atlanta.


== Medaljer ==


== Eksterne lenker ==
Resultater og profilside Arkivert 17. oktober 2013 hos Wayback Machine. på sports-reference.com
Ischia (kommune)

Ischia er en kommune (comune) i Storbyområdet Napoli i Italia. Kommunen omfatter den østlige delen av øya Ischia, med kommunesenteret Porto og nabolandsbyen Ponte. Fra Porto er det ferje- og båtforbindelse til Napoli. 19726 bodde her i 2013.Ponte har sitt navn etter den trebrua som tidligere forbandt Castello Aragonese med byen. Den maleriske klippelandsbyen Castello Aragonese er et av Ischias viktigste turistmål.
Turisme er hovednæringen i Ischia. Hvert år avholdes Ischias filmfestival i kommunen.


== Referanser ==


== Eksterne lenker ==
(it) Offisielt nettsted 
(en) Ischia – kategori av bilder, video eller lyd på Commons
Jankos danseorkester

Jankos danseorkester er et band etablert i 1980 med opprinnelse i Nord-Odal i Hedmark. Orkestret spiller egenproduserte låter, kjente låter og innslag fra 1960-tallsmusikk og country.


== Medlemmer ==
Asgeir Nesset har vært med fra starten i 1980. Han er det eneste originalmedlemmet som fortsatt er med i bandet.
Bjørn Guldbrandsen ble med i bandet i 1990.
Terje Ottesen er gitarist og ble medlem i 1995.
Kjell Englund ble medlem i 2005.
Jo Bergerskogen ble medlem i 2005.Englund og Bergerskogen spilte sammen i 32 år i bandet To rette og ei vrang, der den vrange sies å være Anita Kanstad Sandberg. 


== Diskografi ==
Jankos (1982)
Rætt og slett æKTE vARE (2003)
Perler på en snor Bare Bra Musikk AS (2008)


== Eksterne lenker ==
Jankos hjemmeside
Zeppelinobservatoriet

Zeppelinobservatoriet er en norsk forskningsstasjon som ligger nær toppen av Zeppelinfjellet (474 meter over havet) ved Ny-Ålesund som ligger på vestkysten av Svalbard ved 79 grader nord. Forskningsstasjonen eies og driftes av Norsk Polarinstitutt, men det er NILU – Norsk institutt for luftforskning som har det vitenskapelige ansvaret for Norges forskningsaktiviteter der. Den tekniske driften av stasjonen dekkes over Miljøverndepartementets budsjett.
Målestasjonen på Zeppelinfjellet ble bygget i 1988-1989 og offisielt åpnet i 1990. Etter 10 års bruk ble det slått fast at bygningen ikke lenger dekket de behov som var nødvendig for å operere avanserte måleinstrumenter. I andre halvår 1999 ble den gamle bygningen revet og fjernet, og en ny og bedre stasjon ble bygd på samme sted. Miljøverndepartementet i Norge bevilget de nødvendige midlene, og i tillegg ble midler bevilget fra Knut och Alice Wallenbergs stiftelse via MISU (Meteorologiska institutionen, Stockholms universitet). Den nye stasjonsbygningen ble offisielt åpnet av Kronprins Haakon 2. mai 2000.


== Forskning ==
Observatoriet er den er den norske forskningsstasjonen som ligger lengst nord og som er en del av det største arktiske forskingsinfrastrukturen: Ny-Ålesunds internasjonale samling av forskningsinstitusjoner (se forskningstrukturen på Ny-Ålesund). Zeppelinobservatoriet er sentralt i overvåkingen av det globale atmosfæriske miljøet. Data derifra spiller en viktig nasjonal og internasjonal rolle for kartleggingen av klimaendringer; stratosfæreozon- og UV-endringer; miljøgifter (persistente organiske forurensninger som PCB, tungmetaller som kvikksølv); langtransporterte luftforurensninger (sur nedbør, partikler, overgjødsling, bakkenær ozon). Det er en avgjørende forutsetning for kvaliteten på miljødataene fra Ny-Ålesund at stasjonene ligger i et uforstyrret arktisk miljø hvor lokale forurensningskilder er helt eliminert eller under meget streng kontroll.
Data fra Zeppelinobservatoriet brukes blant annet innenfor Konvensjonen om langtransportert grenseoverskridende luftforurensning (LRTAP innenfor UNECE); Rammekonvensjonen om klimaforandringer (FCCC; IPCC under UNEP og WMO); AMAP (Program for overvåkning og vurdering av Arktis); og Global Atmospheric Watch (GAW under WMO) og Network for Detection of Stratospheric Change (NDSC under WMO og NOAA).I tillegg til atmosfærestudiene som utføres på stasjonen, arbeides det i Ny-Ålesund med studier av marine og terrestriske økosystemer, breer, fysiske egenskaper i snø og is, solinnstråling og jordoverflatens energibalanse. Zeppelinobservatoriet tilhører en liten gruppe av svært viktige globale atmosfærestasjoner; andre stasjoner finnes på Mauno Loa på Hawaii, Sørpolen, Point Barrow i Alaska, Mace Head vest i Irland, Samoa i Stillehavet, Cape Grim på Tasmania og Zugspitze/Jungfraujoch i Alpene.


== Se også ==
Birkenesobservatoriet


== Referanser ==


== Eksterne lenker ==
NILU Polarportal
Zeppelinobservatoriet (Svalbard)
Kjetil Backen

Kjetil Backen (født 28. juni 1969) er en norsk hundekjører bosatt i Porsgrunn. Sammen med Robert Sørlie og Bjørnar Andersen danner han Team Norway.


== Nasjonale løp ==
Backen startet med hundekjøring i 1996 og vant Drevsjøløpet året etter. I karrieren har han fire Norgesmesterskap, ett i 1999, to i 2000 og ett i 2001. Som førstegangskjører vant han det korte Femundløpet (F280, som senere ble F400) i 1998 og Finnmarksløpet 1000 i 2000. I 2008 vant han for første gang det lengste Femundløpet (F600).


== Iditarod ==
I 2008 kjørte Backen Iditarod for tredje gang og ble nummer ni. Han ble nest beste førstegangskjører i 2002 med en 10.-plass og i 2005 klatret han helt opp på pallen med en tredjeplass.


== Eksterne lenker ==
(en) Kjetil Backen – Iditarod Trail Sled Dog Race 
Hjemmeside hos Team Norway
Bernhard Lösener

Bernhard Lösener (født 27. desember 1890 i Fürstenberg (Oder), død 28. august 1952 i Köln) var en tysk jurist og nazistisk embetsmann. Han virket fra 1935 som "Rassenreferent" med arbeidet med Nürnberg-lovene.
Han var sønn av en lavere embetsmann. Han deltok i den første verdenskrig og begynte deretter ved Tübingen universitet. Han ble med i NSDAP i 1930 og etter maktovertagelsen i 1933 fikk han en stilling i Innenriksdepartementet. Han var viktig i skrivingen av flere anti-jødiske lover, særlig Nürnberg-lovene fra 1935 og konsentrerte seg særlig om problemer knyttet til "mischlinger".
I henhold til Löseners egen forklaring jobbet han systematisk for å sikre at "kvart-jøder", "halvjøder" og "fulljøder" i blandete ekteskap skulle sikres fra nazistisk forfølgelse og tilintetgjørelse. Han mente at så mange som 100 000 mischlinger var reddet fra deportasjon og død på grunn av hans motvilje mot å klassifisere dem som fulljøder. I 1943 forlot han Innenriksdepartementet og ble utnevnt til dommer.
I november 1944 ble han arrestert, mistenkt for å ha hjulpet et ektepar som var involvert i kuppforsøket mot Hitler. Han ble ekskludert fra partiet og forble fengslet frem til krigens slutt.
Lösener ble arrestert to ganger etter 1945, men ble til slutt frigitt og vendte tilbake til sitt arbeid som embetsmann inntil sin død i 1952.


== Referanser ==
Ischia

Ischia er ei øy på Italias vestkyst. Ischia ligger i Tyrrenhavet, ut for Napoli. Ischia er ei vulkanøy, og er formet av en kompleks vulkan. Selve vulkanen heter Epomeo (788 moh.) Øya ble rystet av jordskjelv med en styrke på 3,6 den 21. august 2017.Øya, hvor turisme er viktig, er den største av de flegreiske øyene (italiensk: Isole Flegree). Den måler omtrentlig 10 øst til vest og 7 km fra nord til sør og har omtrent 34 km med kystlinje og en overflate 46,3 km2. Den er bortimot fullstendig bestående av fjell, og den høyeste fjelltoppen, Monte Epomeo, er 788 meter.


== Administrativ inndeling ==
Administrativt er Ischia delt i seks kommuner (comuni):

Ischia
Casamicciola Terme
Lacco Ameno
Forio
Serrara Fontana
Barano d'Ischia


== Referanser ==


== Eksterne lenker ==
(en) Ischia (island) – kategori av bilder, video eller lyd på Commons 
(en) Ischia (Island) – galleri av bilder, video eller lyd på Commons
Merry Christmas, Mr. Lawrence

Merry Christmas, Mr. Lawrence er en britisk-japansk dramafilm fra 1983 med David Bowie, Tom Conti, Ryuichi Sakamoto og Takeshi Kitano i hovedrollene. Regi er ved Nagisa Oshima. Filmen er basert på Lawrence van der Posts to romaner The Seed and the Sower (1963) og The Night of the New Moon (1970). Begge bøkene omhandler hans opplevelser som japansk krigsfange.


== Handling ==
Handlingen utspiller seg på Java i 1942, under andre verdenskrig, da en gruppe engelskmenn blir utsatt for mishandling i en japansk fangeleir. Forholdet mellom fanger og voktere er dårlig, bortsett fra det merkelige forholdet mellom en av fangene (Bowie) og kommandanten (Sakomoto). Etterhvert oppstår det en intens nervekamp mellom de to.


== Om filmen ==
AnmelderneAftenpostens anmelder gav den blandet mottakelse.
PriserFilmen vant en BAFTA-pris for beste musikk i 1984. Den ble i 1983 nominert til Gullpalmen ved Filmfestivalen i Cannes. Den vant flere andre mindre kjente filmpriser både i Japan og andre steder.
TemaFilmen forsøker å analysere forholdet mellom japansk og europeisk kultur. Den antyder homoerotiske undertoner.


== I rollene ==
(utvalg)

David Bowie: Maj. Jack 'Strafer' Celliers
Tom Conti: Lt.Col. John Lawrence
Ryuichi Sakamoto: Capt. Yonoi
Takeshi Kitano: Sgt. Gengo Hara
Jack Thompson: Group Capt. Hicksley


== Referanser ==


== Eksterne lenker ==
(en) Merry Christmas, Mr. Lawrence på Internet Movie Database 
(sv) Merry Christmas, Mr. Lawrence i Svensk Filmdatabas 
(da) Merry Christmas, Mr. Lawrence i Danmark Nationale Filminstitut 
(fr) Merry Christmas, Mr. Lawrence på Allociné 
(nl) Merry Christmas, Mr. Lawrence på MovieMeter 
(en) Merry Christmas, Mr. Lawrence på AllMovie 
(en) Merry Christmas, Mr. Lawrence på Turner Classic Movies 
(en) Merry Christmas, Mr. Lawrence på Rotten Tomatoes 
(en) Merry Christmas, Mr. Lawrence på Box Office Mojo
Ættestup

Ættestup er et begrep fra islandske sagaer og nyere sagn, som beskriver hvordan mennesker som var arbeidsuføre grunnet alderdom angivelig ble presset til selvmord ved å kaste seg utfor en klippe. I Norge fins det fra gammelt av en muntlig tradisjon både blant den norske og den samiske befolkningen om at enkelte steder er ættestup.
Denne formen for ufrivillig eutanasi er behandlet i en islandsk saga om vikingtiden, og er også beskrevet i andre kulturer.


== Myte og realitet ==
Sannsynligvis har ættestup ikke forekommet i virkeligheten i Norge. Fenomenet er kun kjent via sagn og da faktisk kun via Gautreks saga fra 1200-tallet. Når man på 1800-tallet, (og i dag) kan støte på lokale tradisjoner som fremholder enkelte steder som ættestup skyldes dette antagelig den senere svenske riksantikvaren Olof Verelius som i 1664 oversatte Gautreks saga og der skapte ordet ættestup (svensk:«ättastupa») ved å oversette det islandske «ætternisstapi», som egentlig betyr slektsklippe. Hans oversettelse fikk stor utbredelse og lærde begynte å undersøke steder i Sverige for å finne ættestup. De fant ingenting men 150 år etterpå var landskapene fulle av angivelige ættestup.Ingen arkeologiske funn eller skriftlige kilder tyder på at man i Skandinavia noensinne har praktisert slike former for eldredrap.


== Ættestup i populærkultur ==
Første episode av NRK-komiserien Vikingane fra 2016 gjorde narr av vikingenes angivelige villighet til å ofre seg for slekten og Odin ved å kaste seg utfor ættestup.
I 1997 ble det laget en film i Sverige med navnet Ättestupan.I Regissør Ari Asters horror-film Midsommar gjennomfører de eldste medlemmene i den svenske kulten ättastup. Filmen inkluderer også andre nordiske dødsmetoder som Blodørn.


== Referanser ==


== Eksterne lenker ==
Ættestupet NRK-dokumentar fra 1977 om ættestup
Werner Scholz

Werner Scholz (født 1898 i Berlin, død 1982 i Alpbach i Tirol) var en tysk maler. Han karakteriseres som sosialkritisk ekspresjonist.
Scholz ble utdannet som maler ved Hochschule für Bildende Künste i Berlin. Der ble han fascinert av spesielt Max Beckmann. Han utviklet en malestil som var både lik og likevel personlig, med nedtoning av motivet, men desto sterkere fremheving av tematikken i bildet. Han var med i Die Brücke, og hadde utstillinger i Hamburg, Mannheim, Köln, Essen, Wien m.fl.
Werner Scholz hadde suksess, inntil han ble erklært som entartet av nazi-regimet, som drev ham i eksil til Tirol. Fjellandskaper derfra går igjen i flere av hans senere bilder. 6 av hans verk ble beslaglagt.Også i etterkrigstiden var Scholz aktiv, og fikk utsmykningsoppdrag, bl.a. av firmaet Krupp med tema «industri».
Han var soldat under første verdenskrig hvor han ble alvorlig skadet og mistet venstre arm.


== Referanser ==
Årets museum i Norge

Årets museum er en pris som hvert år deles ut av Norges museumsforbund til en museumsinstitusjon som har gjort seg positivt bemerket i foregående år. Prisen deles vanligvis ut på museumsforbundets årsmøte i september.
Juryen oppnevnes av Norges museumsforbund og består av (2021) stortingsrepresentant Kristin Ørmen Johnsen, Mode Steinkjer som er kulturredaktør i Dagsavisen og Lene Høst-Madsen som er direktør for Skanderborg museum i Danmark.I 1993 vant Alta museum prisen som Årets museum i Europa. 
Den første prisutdelingen i Norge fant sted i 1997 da Woxengs samlinger ble kåret til Årets museum i Norge. I 2003 og i 2020 ble det ikke utdelt noen pris.


== Liste over årlige vinnere av prisen «Årets museum» ==


== Se også ==
Årets museum i Europa


== Referanser ==


== Eksterne lenker ==
Årets museum på Norges Museumsforbunds nettsider.
Sund (andre betydninger)

Sund kan referere til:

Et sund, en geografisk formasjon


== Steder i Norge ==
Sund (Hordaland), tidligere kommune i Hordaland
Sund i Lofoten, fiskevær
Sund tinglag i Romsdal
Sund lensmannsdistrikt i Romsdal
Sund gård, amtmannsgård i Inderøy
Sund folkehøgskole, i Inderøy
Sund kirke, flere kirker


== Steder i Norden ==
Sund (Södermanland), svensk tettsted i Södermanland
Sund (Åland), kommune på Åland
Sund (Færøyene), tettsted på Streymoy
Perrig Quéméneur

Perrig Quéméneur (født 26. april 1984) er en fransk landeveissyklist, som syklet hele sin profesjonelle karriere for Bouygues Télécom/Team Total Direct Energie. Han ble kåret til mest offensive rytter på den sjette etappen i Tour de France 2015.Han la opp i 2019.


== Referanser ==


== Eksterne lenker ==
(en) Perrig Quéméneur – kategori av bilder, video eller lyd på Commons 
(en) Perrig Quemeneur – ProCyclingStats 
(en) Perrig Quemeneur – Cycling Archives 
(en) Perrig Quemeneur – Cycling Quotient 
(en) Perrig Quemeneur – CycleBase
Michael Baziljevich

Michael Baziljevich (født 14. august 1965) er fysiker. Han er professor i kondenserte fasers fysikk ved Universitetet i Oslo. 
Baziljevich er cand.scient. fra Universitetet i Oslo i 1990 og tok doktorgrad samme sted i 1996. Han er tilknyttet fysisk institutt og arbeider innenfor fagområdet lavtemperaturfysikk/superkonduktivitet. 
Han mottok Prisen for god forskningsformidling ved Universitetet i Oslo i 2003, og i 2011 ble han slått til Kommandør af Store Biørn av Realistforeningen for sitt arbeid med Astrofestivalen. Han har tidligere fått Norges forskningsråds formidlingspris for sitt arbeide med å øke interessen for forskning og vitenskap, spesielt blant unge. Han har også tidligere vært leder for Foreningen Unge Forskere. 
I 2015 utgav han boka Sansenes vidunderlige verden om optiske illusjoner og andre sansebedrag, samt hvordan disse kan forklares gjennom fysiologi.


== Bibliografi ==
Sansenes vidunderlige verden Dreyer 2015 ISBN 9788282651165
Atomet og eplet : en utrolig reise fra naturens aller minste byggesteiner – ut til universets yttergrenser Oslo : Damm , 1999 ISBN 82-517-8940-0


== Referanser ==


== Eksterne lenker ==
(no) Publikasjoner av Michael Baziljevich i forskningsdokumentasjonssystemet CRIStin
(no) Publikasjoner av Michael Baziljevich i BIBSYS
Michael Baziljevich: Klar himmelen over Skjeberg Portrett i tidsskriftet «Apollon»
Jumper (film)

Jumper er en amerikansk film fra 2008 regissert av Doug Liman. Simon Kinberg har skrevet manuset som er basert på romanen Jumper fra 1992 av Steven Gould.


== Handling ==
David rømmer hjemmefra og oppdager at han kan klare å teleportere seg selv til hvilken som helst plass. Han oppdager også snart at det ikke bare er fordeler med dette, siden det finnes en gruppe mennesker som gjør hva som helst for å drepe ham.


== Medvirkende ==
Hayden Christensen – David
Samuel L. Jackson – Cox
Diane Lane – Mary Rice
Jamie Bell – Griffin
Rachel Bilson – Millie
Tom Hulce – Mr. Bowker


== Eksterne lenker ==
Artikkelen har ingen egenskaper for offisielle lenker i Wikidata
(en) Jumper på Internet Movie Database 
(no) Jumper hos Filmfront 
(sv) Jumper i Svensk Filmdatabas 
(da) Jumper i Danmark Nationale Filminstitut 
(fr) Jumper på Allociné 
(nl) Jumper på MovieMeter 
(en) Jumper på AllMovie 
(en) Jumper på Turner Classic Movies 
(en) Jumper på Rotten Tomatoes 
(en) Jumper på Metacritic 
(no)  Jumper hos Filmweb
Jumper Arkivert 27. februar 2008 hos Wayback Machine. hos MoviePress
Jumper

Jumper er en type genser.
Jumper kan også referere til:

Jumper (bok), av Steven Gould
Jumper (film), basert på boken
Jumper, en kortslutningsdel for elektronikk
Susanne von Almassy

Susanne von Almassy (født 15. juni 1916 i Wien, død 16. februar 2009; egentlig Susanne Emilie Henrietta Marie von Almássy) var en østerriksk skuespillerinne.
Hun stammet fra ungarsk militæradel, og fikk sin skuespillerutdannelse ved Staatsakademie für Musik und Darstellende Kunst i Wien. I 1937 debuterte hun i Minna von Barnhelm. Hun ble engasjert ved teateret i Gera i 1938, og spilte siden i Chemnitz. Videre spilte hun ved Thalia Theater og Deutsches Schauspielhaus i Hamburg.
I 1946 reiste hun tilbake til Wien, hvor hun spilte ved kammerspillene, Volkstheater, Theater an der Wien, Burgtheater og Theater in der Josefstadt. Hun hadde også flere filmroller.
Hun fikk den østerrikske ærestittelen kammerskuespiller, og mottok Kainz-medaljen (1970) og Österreichisches Ehrenkreuz für Wissenschaft und Kunst (1999).


== Filmografi ==
1945: Sag die Wahrheit (ufullendt)
1948: Der Herr Kanzleirat
1950: Die gestörte Hochzeitsnacht
1950: Pikanterie
1951: Du bist die Schönste für mich / Zwei in einem Auto'
1953: Briefträger Müller
1956: Mein Vater, der Schauspieler
1956: Anastasia, die letzte Zarentochter
1956: Der Hexer (TV)
1956: Stresemann
1957: Und das am Montagmorgen (TV)
1957: Sisi – Schicksalsjahre einer Kaiserin
1958: Penelope oder Die Lorbeermaske (TV)
1958: Bühne frei für Marika!
1960: Die erste Mrs. Selby (TV)
1960: Die rote Hand
1964: Eine Frau ohne Bedeutung (TV)
1969: Adrienne Mésurat (TV)
1969: Das ausschweifende Leben des Marquis de Sade
1971: Das Konzert (TV)
1971: Emilia Galotti (TV)
1971: Was weiß man denn... (TV)
1988: Ein Denkmal wird erschossen (TV)
1997: Mein Opa und die 13 Stühle (TV)
1997: Morde ohne Leiche (TV-serien Tatort)
2000: Vino Santo (TV)


== Referanser ==


== Eksterne lenker ==
(en) Susanne von Almassy på Internet Movie Database 
(sv) Susanne von Almassy i Svensk Filmdatabas 
(en) Susanne von Almassy hos The Movie Database
Mohamed Hassanein Heikal

Mohamed Hassanein Heikal (arabisk: محمد حسنين هيكل) (født 1923, død 2016) var en egyptisk forfatter og ledende journalist. 
Han var sjefredaktør i den Kairo-baserte dagsavisen Al-Ahram i flere år, og en respektert kommentator for hendelsene i Midtøsten-konflikten i mer enn 50 år. Heikal artikulerte president Nassers tanker i hans regjeringstid, men fortsatte av ukjente årsaker ikke med dette for hans etterfølger Anwar Sadat.


== Bibliografi (utvalg) ==
Sphinx and Commissar (1983)
Cutting the Lion's Tale: Suez Through Egyptian Eyes (1983)
The Road to Ramadan (1983)
Autumn of Fury: The Assassination of Sadat (1983)
Nasser: The Cairo Documents
The Sphinx and the Commissar: The Rise and Fall of Soviet Influence in the Middle East
The Cairo Documents: The Inside Story of Nasser and His Relationship with World Leaders, Rebels, and Statesmen
Secret Channels: The Inside Story of Arab-Israeli Peace Negotiations
Illusions of Triumph
Iran: The Untold Story
The Return of the Ayatollah
The Iranian Revolution from Mossadeq to Khomeini
October War


== Referanser ==
Trønderhopp

Trønderhopp er en hoppklubb som holder til ved Granåsen i Trondheim. Klubben ble stiftet i 1982, og har siden den gang levert mange topphoppere, blant dem Roar Ljøkelsøy, Tommy Ingebrigtsen, Henning Stensrud og Anders Bardal.Sportssjef i Trønderhopp sesongen 2011/12 var Hroar Stjernen. Med i treningsapparatet har han Rolf Åge Berg, Steinar Bråten, Daniel Forfang, Geir Johnsen, Henning Stensrud, Håvard Lie og Morten Solem, alle tidligere hoppere på høyt nivå.
Ildsjelen bak stiftelsen av Trønderhopp var Odd Johannessen. Johannesen brukte helt nye prinsipper bak organiseringen av skiklubben, og organiserte den som et lag for de beste hopperne i distriktet. Trønderhopp var også åpen for de beste fra hele landet. Satsingen gav resultater allerede på åttitallet, og førte frem hoppere som Hroar Stjernen, Trond Jøran Pedersen, Steinar Bråten, Ole Christian Eidhammer, Rolf Åge Berg og Jan Henrik Trøen.Trønderhopp samarbeider med Heimdal videregående skole om et opplegg for unge talenter som kan gå på videregående over fire år mens de trener med klubben. Dette tilbudet gjelder både hopp og kombinert.


== Referanser ==


== Eksterne lenker ==
Trønderhopps nettsider
Yahya Hammuda

Yahya Hammuda (arabisk: يحيى حمودة, født i 1908 i Lifta i nærheten av Jerusalem i Palestina i Det ottomanske rike, død 2006) var formann i Palestinas frigjøringsorganisasjons (PLO) eksekutivkomité fra 24. desember 1967 til 2. februar 1969. Hammudas forgjenger var Ahmad Shukeiri, og han ble selv etterfulgt av Yasir Arafat.
Yahya Hammuda var den som inviterte Arafat til å slutte seg til PLO. Arafats Fatah ble tildelt 33 av 105 seter i Palestinas frigjøringsorganisasjons eksekutivkomité.
Hammuda var et stiftende medlem av General Refugee Congress (GRC). GRCs første kongress fant sted 17. mars 1949 i Ramallah der Muhammad Nimr al-Hawari ble valgt til formann, med Yahya Hammuda og ‘Aziz Shihada som assisterende formenn. 


== Eksterne lenker ==
PLO tidslinje på arabisk.
Den arabiske nasjonalistbevegelsen

Den arabiske nasjonalistbevegelsen (Harakat al-Qawmiyyin al-Arab) var en panarabisk nasjonalistorganisasjon som var innflytelsesrik i store deler av den arabiske verden, hovedsakelig blant palestinere.
Karameh

Karameh (eller al-Karameh og al-Karamah) er en by i Jordan, nær Allenbybryggen som strekker seg over jordanelva. Byen ligger ved grensen til Israel. 
Karameh er særlig kjent for slaget om Karameh fra 1968. Karameh var på den tiden politisk og militært hovedkvarter for den palestinske organisasjonen Fatah, som ble ledet av Yasir Arafat. Byen fikk svært omfattende skader under angrepet.Byen hadde rundt 40 000 innbyggere i 1968, de fleste av dem palestinske flyktninger.


== Bok ==
Cappelen utgav boka Karameh av Kirsti Blom i 1984, ei bok hvor en norsk helsefagarbeider møter palestinere i Libanon. På baksiden av boka står det at Karameh også betyr verdighet.


== Referanser ==